**បណ្ណ័ព័ត៌មាន**

**សេវានិងកម្មវិធីនានាដែលមានសំរាប់និយោជក**

មានសេវានិងកម្មវិធីជាច្រើនដែលនិយោជកអាចទទួលយកដើម្បីជួយផ្តល់ការងារដល់ និងរក្សាបណ្តាជនពិការឲ្យនៅកន្លែងធ្វើការងាររបស់ខ្លួន ។ សេវានិងកម្មវិធីទាំងនោះមានដូចជា ៖

**មន្រ្តីសម្របសម្រួលជនពិការថ្នាក់ជាតិ** អាចភ្ជាប់សាលានិងជំនួយការងារពីរដ្ឋាភិបាល និងជួយធ្វើអោយផ្លូវទំនាក់ទំនងរវាងការអប់រំនិងការងារកាន់តែប្រសើរឡើង ។

**ប្រព័ន្ធប្រាក់បៀវត្សប្រកបដោយការឧបត្ថម្ភ** អនុញ្ញាត្តិអោយអ្នកផ្ដល់បៀវត្តន៍មួយដែលសមស្របជាមួយនឹងផលិតភាពការងាររបស់បុគ្គលិកជាជនពិការ។ កម្មវិធីនេះក៏មានសំរាប់បុគ្គលិកដែលកំពុងបំពេញការងារ ដែលការងាររបស់គេនោះអាចបាត់បង់ដោយសារតែសមត្ថភាពធ្វើការថយចុះ។

**ការជួយឧបត្ថម្ភប្រាក់បៀវត្សសម្រាប់ការហ្វឹកហ្វឺនជំនាញរបស់ជនពិការអូស្រ្តាលី** ផ្តល់ប្រាក់ឧបត្ថម្ភ ដល់និយោជករបស់អ្នកហាត់ហ្វឹកហ្វឺនជំនាញការងារអូស្ត្រាលីដែលមានពិការភាព។

**ជំនួយផ្ទាល់ខ្លួនដោយផ្អែកលើការងារ** ជួយដល់ការបង់ការចំណាយផ្សេងៗលើសេវាគាំទ្រនានានៅទីកន្លែង ការងារសំរាប់បណា្តជនដែលត្រូវការការជួយជាប្រចាំដោយសារតែពិការភាព ឬលក្ខណៈសុខភាព របស់គេ ។

**ប្រាក់ឧបត្ថម្ភក្នុងការធ្វើដំណើរ** អាចជួយប្រសិនអ្នកមានបុគ្គលិកដែលមានសំបុត្រពេទ្យបង្ហាញថាគាត់មិនអាចធ្វើដំណើរបានតាមយានជំនិះសាធារណៈ។

**កម្មវិធីបទពិសោធន៍ការងារជាតិ** អាចជួយផ្តល់ឧិកាសអោយអ្នកមើលឃើញថា តើជនពិការធ្វើការរបៀបណានៅកន្លែងធ្វើការរបស់ស្ថាប័នអ្នក និងថាតើពួកគេអាចបំពេញការងារខុសៗគ្នាបានតាមរបៀបណា ។

**កម្មវិធីអភិវឌ្ឍសហគមន៍** អាចជួយស្វែងរកអ្នកនៅតំបន់ដាច់ស្រយាលក្នុងប្រទេសអូស្រា្តលី រួមទាំងអ្នកពិការផងដែរ ដែលត្រូវតាមតម្រូវការអាជីវកម្មរបស់លោកអ្នក ។

**សំរាប់ព័ត៌មានបន្ថែមស្តីអំពីសេវាទាំងនេះ** ឬព័ត៌មានស្តីពីការងារសម្រាប់ជនពិការដែលឆ្លើយតបទៅនឹងតម្រូវការរបស់ពួកគេ សម្រាប់កន្លែងធ្វើការរបស់លោកអ្នក សូមបើកមើលគេហទំព័រ [www.jobaccess.gov.au](http://www.jobaccess.gov.au) ឬក៏ទាក់ទងមកអ្នកផ្តល់យោបល់របស់ JobAccess តាមរយៈលេខ 1800 464 800- ការទាក់ទងតាមទូរសព្ទ័ដៃត្រូវគេគិតថ្លៃ។